b'\n_START_ARTICLE_\nInvestuotojas\n_START_PARAGRAPH_\nInvestuotojas (angl. investor)\xc2\xa0\xe2\x80\x93 asmuo, investuojantis finansines vertybes kapitalo rinkoje. Investuotojus galima suskirstyti \xc4\xaf ma\xc5\xbemeninius (tai fiziniai ar juridiniai asmenys, tiksliau\xc2\xa0\xe2\x80\x93 neprofesional\xc5\xabs investuotojai) ir institucinius (profesionalius) investuotojus. \xc4\xaemon\xc4\x97 investuotoja, besiver\xc4\x8dianti tokia veikla kaip viena i\xc5\xa1 pagrindini\xc5\xb3, vadinama investicij\xc5\xb3 bendrove.\n_START_SECTION_\nFinansiniai investuotojai\n_START_PARAGRAPH_\nFinansiniai investuotojai, paprastai investicij\xc5\xb3 fondai, perka priva\xc4\x8dias \xc4\xafmones, jas vysto ir v\xc4\x97liau parduoda, o strateginis investuotojas da\xc5\xbeniausiai tik perka, o parduoda tik blogiausiu atveju, be to, \xc5\xa1iame procese jis n\xc4\x97ra taip \xc4\xafgud\xc4\x99s kaip finansinis\xc2\xa0\xe2\x80\x93 kaip rasti tinkamas \xc4\xafmones, grei\xc4\x8diau ir i\xc5\xa1radingiau jas vystyti, v\xc4\x97liau rasti tinkamus tokios \xc4\xafmon\xc4\x97s pirk\xc4\x97jus. Finansinio investuotojo tikslas yra kuo didesn\xc4\x97 finansin\xc4\x97 gr\xc4\x85\xc5\xbea ir greitesnis atsipirkimas. Finansinis investuotojas da\xc5\xbeniausiai pasamdo geriausius tos srities specialistus, o Lietuvoje daugelis \xc4\xafmoni\xc5\xb3 tvirtai laikomos pa\xc4\x8di\xc5\xb3 vadov\xc5\xb3 rankose, kurie save ir vadina strateginiais investuotojais. Tarp finansini\xc5\xb3 investuotoj\xc5\xb3 dabar jau aktyviai veikia ne tik privataus kapitalo fondai (angl. private equity fund), ta\xc4\x8diau vis da\xc5\xbeniau \xc4\xafsilieja ir pensij\xc5\xb3 fondai bei draudimo \xc4\xafmon\xc4\x97s.\n_START_SECTION_\nStrateginiai investuotojai\n_START_PARAGRAPH_\nStrateginiai investuotojai da\xc5\xbeniausiai yra bendrov\xc4\x97s, tiek vietin\xc4\x97s, tiek u\xc5\xbesienio, kurios siekia \xc4\xafsigyti stambius emitento vertybini\xc5\xb3 popieri\xc5\xb3 paketus, kurie leist\xc5\xb3 daryti \xc4\xaftak\xc4\x85 emitento valdymui. Gal\xc4\x97damas kontroliuoti bendrov\xc4\x99, strateginis investuotojas tikisi gauti didesn\xc4\xaf peln\xc4\x85, negu b\xc5\xabdamas paprastu akcininku. Strateginiai investuotojai taip pat aktyv\xc5\xabs privatizuojant valstybines \xc4\xafmones._NEWLINE_Strategini\xc5\xb3 investuotoj\xc5\xb3 tikslas yra vienas: \xc4\xaesigyti kontrolin\xc4\xaf bendrov\xc4\x97s akcij\xc5\xb3 paket\xc4\x85, kad gal\xc4\x97t\xc5\xb3 pakeisti \xc4\xafstatus; likviduoti bendrov\xc4\x99; i\xc5\xa1simok\xc4\x97ti dividendus; susijungti; i\xc5\xa1leisti akcij\xc5\xb3 emisij\xc4\x85. Strateginis investuotojas gali siekti visi\xc5\xa1kos bendrov\xc4\x97s kontrol\xc4\x97s ir supirkti visas laisvas akcijas. Ir kuo didesnis laisv\xc5\xb3 akcij\xc5\xb3 skai\xc4\x8dius, tuo didesn\xc4\x97 gali b\xc5\xabti i\xc5\xa1spausta kaina. Strateginis investuotojas visais at\xc5\xbevilgiais yra pats apdairiausias investuotojas: jis turi daugiausiai informacijos apie \xc4\xafmon\xc4\x99, jai \xc4\xafsigyti turi sukaup\xc4\x99s, pasiskolin\xc4\x99s reikiam\xc4\x85 kiek\xc4\xaf l\xc4\x97\xc5\xa1\xc5\xb3.'